stanford-oval/wikipedia huggingface dataset:
Jääkiekon historia

Jääkiekko-ottelu McGillin yliopistossa Montrealissa 1901.
Jääkiekko syntyi Pohjois-Amerikassa eurooppalaissiirtolaisten tuomien shintyn, hurlingin ja jääpallon kaltaisten pelien muunnelmana. Ensimmäiset kirjalliset maininnat jäällä pelatuista joukkuepallopeleistä ovat vuoden 1800 tietämiltä. Brittiläiset sotilaat ryhtyivät ensimmäisenä pelaamaan virallisia otteluita Kingstonissa ja Halifaxissa 1800-luvun puolivälissä. Tuolloin pelaajamäärä oli yhdeksän.
Nykymuotoisen jääkiekon syntypaikkana pidetään Kanadan Montrealin McGill-yliopistoa, jossa opiskelijat kehittivät 1870-luvulla lajille uudet säännöt. Kansainvälinen jääkiekkoliitto julisti Montrealin jääkiekon syntypaikaksi vuonna 2007. Alkuaikoina kentällä on ollut viisitoista ja yhdeksän kenttäpelaajaa per joukkue. Sitten määrä pudotettiin seitsemään ennen nykyisen kuuden pelaajan kokoisen miehityksen käyttöönottoa. Alkuaikojen jääkiekossa sai syöttää vain taaksepäin. Eroa nykyiseen jääkiekkoon on myös se, että vaihtopelaajia ei käytetty, eli kaikki samat miehet pelasivat pelin alusta loppuun saakka.
Organisoitu jääkiekko syntyy

Montrealissa sijaitseva Victoria Skating Rink oli organisoidun jääkiekon synnyinpaikka (nykyään sen paikalla toimii autovuokraamo). Se myös määräsi nykyaikaisen jääkiekkokaukalon perusmuodon. Se rakennettiin vuonna 1862 Drummond Street- ja Stanley Street -katujen väliselle maapalalle. Kadut olivat vähän yli 60 metrin päässä toisistaan. Niiden väliin rakennetun jääkentän mitat olivat noin 60 × 25 metriä. Pohjoisamerikkalaisen kaukalon koko on nykyisin lähes sama (61 × 26 metriä).
3. maaliskuuta 1875 McGill-joukkueen ottaessa mittaa Camain Torrencen Victoria-joukkueesta jäällä oli kummassakin joukkueessa yhdeksän pelaajaa, eikä jääkiekon sääntökirjaa oltu vielä kirjoitettu tai pelikentän mittoja määrätty. Näin Victoria Skating Rin määräsi kentälle sopivan koon ja muodon. Kapteenina toimineen Creightonin McGill-joukkue voitti Torrancen pelaajat numeroin 2-1. Kumpikin joukkue puolusti maalia, jonka virkaa hoiti kaksi 2,44 metrin päässä toisistaan olevaa lippua. Ottelun kulkua ohjasi jo tuolloin tuomari.
Kansainvälisen jääkiekon sota-aikojen uhrit

| 0 | 1 | 2 |
| --- | --- | --- |
|   Jean Barbanson   Willi Bliesener   Lasse Blom   George Albert Boak   Buck Buchanan   Roger Bureau   Thijs Cohen-Tervaert   Edmund Czaplicki   Billy Furterton   Holger Granström   Bruno Grauel  |   William Jarvis   Günther Kelch   Jimmy Kelly   Aleksander Kowalski   Jozef Kulig   Hans Maas   Emil Maesciuc   Olof Nyholm   Béla Pálfalvy   Nicolae Polizu   Ludvigs Putnins  |   Luliu Rabinovici   Indriks Reinbahs   Erkki Rintala   Tadeusz Sachs   Hans Smalhout   Wilhelm Suck   Kalevi Sutinen   Kazimierz Tarlowski   Rudolf Tobien   Kazimierz Zebrowski   Karlis Zilpauss  |
Jääkiekon entisiä liigoja

Tšekkoslovakian jääkiekkoliiga 1930–1993
SM-sarja Suomessa 1933–1975, SM-liigan edeltäjä
Suomensarja toiseksi korkein sarja Suomessa 1936–1974
Jugoslavian jääkiekkoliiga 1939–1991
IHL, Yhdysvalloissa ja Kanadassa 1945–2001
Neuvostoliiton jääkiekkoliiga 1946–1991
WHA, Yhdysvalloissa ja Kanadassa 1972–1979
I-Divisioona 1974–2000, nykyinen Mestis
Kansainvälinen liiga 1992–1996
Venäjän jääkiekon superliiga 1996–2008
Pannonian liiga
Entisiä kansainvälisiä turnauksia

Jääkiekon European Trophy
Summit Series
Victoria Cup
Aiheesta muualla

Kuvia tai muita tiedostoja aiheesta Jääkiekon historia Wikimedia Commonsissa
Jääkiekkoa pelataan luistelukentällä McGillin yliopistossa Montrealissa 1884.
Kevin Strootman

Strootman vuonna 2016
Kevin Strootman (s. 13. helmikuuta 1990 Ridderkerk, Alankomaat) on alankomaalainen jalkapalloilija, joka edustaa ranskalaisseura Olympique de Marseillea. Pelipaikaltaan hän on keskikenttäpelaaja.
Ura

Strootman aloitti ammattilaisuransa Sparta Rotterdamin riveissä, jonka jälkeen hän on pelannut myös FC Utrechtissä sekä PSV Eindhovenissa.
Vuonna 2013 Strootman siirtyi Italian pääsarjaan Serie A:han AS Roman joukkueeseen noin 17 miljoonan euron siirtosummalla.[lähde? ]
Vuonna 2018 Strootman siirtyi Ranskaan Marseillen joukkueeseen.
Strootman pelasi ensimmäisen ottelunsa Alankomaiden A-maajoukkueessa helmikuussa 2011 Itävaltaa vastaan. Hän teki ensimmäisen maaottelumaalinsa syyskuussa 2011 Helsingin olympiastadionilla EM-karsintaottelussa Suomea vastaan. Hänet valittiin Alankomaiden joukkueeseen vuoden 2012 EM-kilpailuihin mutta hän ei saanut turnauksessa peliaikaa. Toisen maaottelumaalinsa hän teki elokuussa 2013 ystävyysottelussa Portugalia vastaan ja kolmannen lokakuussa 2013 MM-karsintaottelussa Unkaria vastaan. Hän on marraskuun 2019 loppuun mennessä pelannut 46 maaottelua ja tehnyt kolme maaottelumaalia.
Cheng Xunzhao

| Mitalit> Maa:  Kiina.Miesten judo. Olympialaiset  | Mitalit> Maa:  Kiina.Miesten judo. Olympialaiset  | Mitalit> Maa:  Kiina.Miesten judo. Olympialaiset  | Maa:  Kiina> Miesten judo. |
| --- | --- | --- | --- |
|  Pronssia | Rio de Janeiro 2016 | 90 kg |  |
| AM-kilpailut  | AM-kilpailut  | AM-kilpailut  |  |
|  Pronssia | Tashkent 2016 | 90 kg |  |
Cheng Xunzhao (s. 9. helmikuuta 1991 Xuzhou) on kiinalainen judoka. Cheng kilpailee 90 kilogramman sarjassa.
Cheng osallistui Rio de Janeiron olympialaisiin 2016. Hän saavutti olympiapronssia voittamalla kolme ensimmäistä otteluaan, häviten välierässä olympialaiset voittaneelle Mashu Bakerille ja voittaen pronssiottelun.
Aasian-mestaruuskilpailuissa Cheng oli pronssilla Tashkentissa 2016.
Kilingi-Nõmmen koulupalo

| Kilingi-Nõmmen koulupalo |
| --- | --- |
Päivämäärä:  20. huhtikuuta 1937
Kellonaika:  20.45
Tapahtumapaikka:  Kilingi-Nõmmen II alakoulu, Kilingi-Nõmme, Viro
Kuolleita:  18
Loukkaantuneita:  65
Kilingi-Nõmmen koulupalo tapahtui 20. huhtikuuta 1937, kun Kilingi-Nõmmen II alakoulussa syttyi tulipalo kesken elokuvanäytöksen. Palossa menehtyi 18 lasta palovammoihin ja myrkyllisen savun hengittämiseen, ja 65 loukkaantui.
Tapahtumat

Kilingi-Nõmmen II alakoulun toisen kerroksen suuressa luokkahuoneessa järjestettiin onnettomuuspäivän iltana elokuvanäytös. Kello 19 alkaneessa näytöksessä oli 132 lasta. Näytöksessä pidettiin välitauko, jotta elokuvaprojektori ehtisi jäähtyä, ja näytös jatkui taas kello 20.30. Kello 20.45 ylikuumentunut nitroselluloidifilmi syttyi palamaan projektorissa. Palo levisi nopeasti projektorin vieressä olleisiin filmikeloihin ja muualle huoneeseen. Luokkahuoneen sisäänpäin aukeava ovi tukkeutui ulos pyrkivistä lapsista, kun 1 500-asteinen tulipalo aiheutti paniikin huoneessa. Palossa kuoli palovammoihin ja myrkkykaasuihin 18 lasta, joista monet vasta muutaman päivän kuluttua sairaaloissa. Huhtikuun 23. päivään mennessä uhreja oli 11, ja seuraavien kahden päivän aikana kuoli kaksi lisää. Uhreista viimeinen kuoli vasta tasan kolmen vuoden kuluttua palosta.
Tieto palosta levisi uutisten mukana maailmalle, ja esimerkiksi Yhdysvaltain Punainen Risti lähetti loukkaantuneille lapsille leluja, hedelmiä ja makeisia.
Muistomerkki

Uhrien muistomerkki paljastettiin vuonna 1941. Paul Horman veistämä graniittinen muistomerkki sijaitsee Saarden kylän hautausmaalla, jonne onnettomuuden uhreja haudattiin.
Onnettomuuden uhrien muistomerkki Saarden hautausmaalla.
Kilimanjaron lumet (vuoden 1952 elokuva)

| Kilimanjaron lumet> The Snows of Kilimanjaro |
| --- | --- |

Ohjaaja:  Henry King
Käsikirjoittaja:  Casey Robinson
Perustuu:  Ernest Hemingwayn novelliin Kilimanjaron lumet vuodelta 1936
Tuottaja:  Darryl F. Zanuck
Säveltäjä:  Bernard Herrmann
Kuvaaja:  Leon Shamroy
Leikkaaja:  Barbara McLean
Lavastaja:   Thomas K. Little  Paul S. Fox 
Koreografi:  Antonio Triana
Erikoistehosteet:  Ray Kellogg
Pääosat:   Gregory Peck  Susan Hayward  Ava Gardner 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios Netflix
Ensi-ilta:   1952  ensiesitys Suomessa 1953 
Kesto:  118 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kilimanjaron lumet (The Snows of Kilimanjaro) on Henry Kingin ohjaama vuoden elokuva vuodelta 1952. Elokuva perustuu Ernest Hemingwayn novelliin Kilimanjaron lumet vuodelta 1936.
Tarinassa Harry-niminen kirjailija on loukannut jalkansa safarilla ja jalka on tulehtunut. Kuolemaa odottaessaan hän keskustelee vaimonsa kanssa ja muistelee menneitä. Novellissa on esipuhe, jossa Hemingway kertoo Kilimanjaron huipulle jäätyneestä leopardista, ja se on myös elokuvassa alkusanoina ja se myös on sijoitettu itse tarinan osaksi. Elokuvan loppu poikkeaa novellista.
Elokuvaan on ympätty tapahtumia Hemingwayn elämästä, esimerkiksi härkätaisteluja ja Espanjan sisällissotaa.
Kriitikko Timo Peltonen pitää elokuvan alkua alkusanoja lukuun ottamatta hyvin kömpelönä, mutta kokonaisuudesta muodostuu kuitenkin kiitoksen ansaitseva elokuva.
Näyttelijät

| 0 | 1 | 2 |
| --- | --- | --- |
|  Gregory Peck  | … |  Harry Street   |
|  Ava Gardner  | … |  Cynthia Green   |
|  Susan Hayward  | … |  Helen   |
|  Hildegarde Neff  | … |  kreivitär Liz   |
|  Marcel Dalio  | … |  Bill-setä   |
Lähde:
Aiheesta muualla

Kilimanjaron lumet Internet Movie Databasessa (englanniksi)
The Snows of Kilimanjaro Variety.  31.12.1951. Viitattu 31.5.2022. (englanniksi)
The Snows of Kilimanjaro (1952) The American Film Institute – AFI. Viitattu 31.5.2022. (englanniksi)
The Snows of Kilimanjaro
Khopesh

Piirros khopeshista
Khopes on muinaisesta Egyptistä peräisin oleva kirvesmäinen miekka. Khopesh valmistettiin pronssista ja sen muotoilussa pyrittiin yhdistämään sotakirveen kyky leikata syviä haavoja sekä miekan kyky pistää. Tämä saavutettiin sillä, että khopeshin kärki on samassa linjassa aseen käyttäjän ranteen kanssa..
Alkujaan khopesh on peräisin Mesopotamiasta. Miekan ensimmäiset prototyypit mainitaan ns. Vulturesin steelassa, joka ajoittuu 2500-luvulle eaa. ja sitä käyttivät Sumerin kuninkaat. Egyptiin khopesh tuli hyksojen mukana noin 1500-luvulla eaa..
Khopesh oli yleinen faaraoiden vallan symboli: faaraoita kuvataan joko käyttäessään khopeshia vihollisiensa lyömiseen tai saavan khopesh jumalilta. Tutankhamonin haudasta löydettiin pronssinen khopesh, mutta aseen uskotaan olleen sotilaskäytössä jo monin paikoin vanhentunut, joten miekka on todennäköisesti ollut symbolinen hautalahja.
Galleria

Khopesh noin 1750-luvulta eaa.
Reliefi Thebassa, jossa Ramses III on kuvattu khopeshin kanssa.
Erilaisia khopesh-malleja myöhäispronssikaudelta.
Khopesh hieroglyfein kirjoitettuna.
Khon Kaenin yliopisto

| Khon Kaenin yliopisto> มหาวิทยาลัยขอนแก่น |
| --- | --- |
  
Perustettu:  1966 (1967)
Tyyppi:  kansallinen
Henkilökunta:  noin 2 000
Jatko-opiskelijoita:  37 605
Sijainti:  Khon Kaen, Khon Kaenin provinssi   Thaimaa
Sivusto:  www.kku.ac.th
Khon Kaenin yliopisto (มหาวิทยาลัยขอนแก่น; engl. Khon Kaen University, lyh. KKU) on yliopisto Thaimaan koillisosassa, Khon Kaenin provinssin keskuskaupungissa Khon Kaenissa. Yliopiston perustamista koskeva asetus julkaistiin tammikuussa 1966; kuningas Rama IX vahvisti perustamisen virallisella vierailullaan yliopistolle joulukuussa 1967. Vuonna 2021 siellä opiskeli runsas 39 000 opiskelijaa, ja henkilökuntaan kuului yli 11 500 henkilöä. Vuonna 2020 opiskelijoita oli runsas 36 000, joista noin 2 050 oli tohtoriopiskelijoita.
Yliopisto tuo esille, että se sijottui vuonna 2021 kansainvälisessä QS (Quacquarelli Symonds) -yliopistorankingissa maailmanlaajuisesti sijaluokkaan 801–1000. THE-yliopistovertailussa sija oli yli 1001, mutta KKU oli Thaimaan johtava yliopisto sosiaalisten vaikutusten osa-alueella. Espanjalainen, korkeakoulujen verkkonäkyvyyttä korostava Webometrics-ranking listasi Khon Kaenin yliopiston vuonna 2021 Thaimaan 4. parhaaksi yliopistoksi ja maailmanlistan sijalle 836.
Yliopiston rakennuksia.
Kampuksen urheilukenttää.
Opettajan päivänä Thaimaassa tervehditään yliopisto-opettajiakin suurta kunnioitusta osoittaen.
Aiheesta muualla

Kuvia tai muita tiedostoja aiheesta Khon Kaenin yliopisto Wikimedia Commonsissa
Cheng Wen-tsan

| Cheng Wen-tsan |
| --- | --- |

Kiinan tasavallan varapääministeri
 31. tammikuuta 2023–  
Pääministeri:  Chen Chien-jen
Edeltäjä:  Shen Jong-chin
Taoyuanin kaupunginjohtaja
 25. joulukuuta 2014 – 25. joulukuuta 2022  
Edeltäjä:  John Wu (piirikunnanjohtaja)
Seuraaja:  Chang San-cheng
Kiinan tasavallan informaatioministeri
 25. tammikuuta 2006 – 20. huhtikuuta 2007  
Edeltäjä:  Pasuya Yao
Seuraaja:  Yi Rong-zong (vt.) Shieh Jhy-wey
Henkilötiedot
Syntynyt: 6. heinäkuuta 1967 (ikä 57) Bade, Taoyuan, Taiwan
Kansalaisuus:  Kiinan tasavalta
Tiedot
Puolue:  Demokraattinen edistyspuolue
Cheng Wen-tsan (kiin.: 鄭文燦; pinyin: Zhèng Wéncàn; s. 6. heinäkuuta 1967) on taiwanilainen Demokraattista edistyspuoluetta edustava poliitikko, joka on toiminut Kiinan tasavallan varapääministerinä vuodesta 2023 lähtien. Aiemmin hän on toiminut Taoyuanin kaupunginjohtajana sekä maan informaatioministerinä.
Cheng valmistui vuonna 1990 sosiologian kandidaatiksi Taiwanin kansallisesta yliopistosta. Vuosina 1998–2002 hän istui Taoyuanin piirikunnanvaltuustossa. Vuosina 2006–2007 hän toimi informaatioministerinä. Hän joutui eroamaan vuonna 2007, koska hänen syytettiin yrittäneen suostutella japanilaista televisioyritystä myymään osuutensa taiwanilaisessa televisioyrityksessä. Vuonna 2009 hän oli ehdolla Taoyuanin piirikunnanjohtajaksi; hän sai vaalissa 45,69 prosenttia äänistä ja hävisi Kuomintangin John Wulle. Vuonna 2012 hän pyrki Kiinan tasavallan parlamenttiin Taoyuanin piirikunnan 1. vaalipiiristä; hän sai vaalissa 44,65 prosenttia äänistä ja hävisi Kuomintangin Chen Ken-telle. Vuoden 2014 paikallisvaaleissa hänet valittiin kaupungiksi vastikään muutetun Taoyuanin ensimmäiseksi kaupunginjohtajaksi. Hän sai vaalissa 51 prosenttia äänistä ja voitti 47,97 prosenttia äänistä saaneen Taoyuanin viimeisen piirikunnanjohtajan, Kuomintangin John Wun. Vuonna 2018 hänet valittiin jatkokaudelle 53,46 prosentin ääniosuudella. Hän toimi kaupunginjohtajana vuoteen 2022 asti.
Vuonna 2022 paljastui, että Chengin Taiwanin kansallisessa yliopistossa tekemässä maisterintutkielmassa oli plagiarismia, minkä myötä hänen maisterintutkintonsa peruutettiin. Samana vuonna hänet nimitettiin Kiinan tasavallan jalkapalloliiton eli Kiinalaisen Taipein jalkapalloliiton puheenjohtajaksi, josta virasta hän erosi tammikuussa 2023.
31. tammikuuta 2023 Cheng nimitettiin Kiinan tasavallan varapääministeriksi.
Brice Feillu

| Brice Feillu |
| --- | --- |
 Brice Feillu 2008
Henkilötiedot
Syntynyt: 26. heinäkuuta 1985 (ikä 39)
Kansalaisuus:   Ranska
Pyöräilijä
Pituus:  188 cm
Paino:  66 kg
Joukkue:  lopettanut
Laji:  maantie
Rooli:  ajaja
Ajajatyyppi:  yleisajaja
Ura
Amatöörijoukkue(et)
2006–2008 2008:  CC Nogent-sur-Oise Agritubel (harjoittelija)
Ammattilaisjoukkue(et)
2009 2010 2011 2012–2013 2014–2015 2016–2019:  Agritubel Vacansoleil Pro Cycling Team Team Leopard-Trek Saur-Sojasun / Sojasun Bretagne - Sèche Environnement Fortuneo / Team Arkéa Samsic
Suurimmat voitot
 Ranskan ympäriajo, etappi 2009 
 Tiedot päivitetty: 5. helmikuuta 2018 
Brice Feillu (s. 26. heinäkuuta 1985 Chateaudun, Ranska) on ranskalainen maantiepyöräilijä. Hän aloitti ammattilaisuransa UCI Continental Circuits -tasolla kilpailleessa Agritubel-tallissa vuonna 2009 ja siirtyi samantasoiseen Vacansoleil Pro Cycling Teamiin 2010. Kaudella 2011 hän edusti UCI Pro -tasolla kilpaillutta luxemburgilaista Team Leopard-Trekiä. Kaudelle 2012 hän siirtyi Continental-tason Saur-Sojasun-joukkueeseen, nimeltään sittemmin Sojasun. Viimeisinä ammattilaiskausinaan 2014–2019 hän on edusti Professional Continental -tason ranskalaistalli Bretagne - Sèche Environnement / Fortuneo-Samsic / Team Arkéa Samsicia. Hän oli aktiivivuosinaan ajajatyypiltään mäki- ja etappiajaja.
Feillu voitti vuonna 2008 viidennen etapin Tour Alsace -kilpailussa ja sijoittui toiseksi Pariisi–Corrèze-etappikilpailussa. Ranskan ympäriajossa 2009 hän voitti Andorraan päättyneen seitsemännen etapin. Hän kuului yhdeksän ajajan kärkiryhmään, joka karkasi jo etapin alkuvaiheessa. Hän voitti etapin viiden sekunnin erolla Christophe Kerniin. Hän sijoittui lisäksi kolmanneksi kilpailun 13. etapilla. Ranskan ympäriajossa 2014 hän oli kuudestoista. Hän voitti mäkikirikilpailun Tour de l'Ain -kilpailussa 2015 sekä Luxemburgin ympäriajossa 2016 ja 2017. Ranskan ympäriajossa 2017 hän sijoittui 16:nneksi.
Myös Brice Feillun veli Romain on ollut ammattipyöräilijä.
Kevin Stevens

| Mitalit> Maa:   Yhdysvallat.Miesten jääkiekko. MM-kilpailut  | Mitalit> Maa:   Yhdysvallat.Miesten jääkiekko. MM-kilpailut  | Mitalit> Maa:   Yhdysvallat.Miesten jääkiekko. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia |  Wien 1996 | jääkiekko |  |
Kevin Stevens (s. 15. huhtikuuta 1965, Brockton, Massachusetts) on entinen yhdysvaltalainen NHL-jääkiekkoilija ja nykyinen Pittsburgh Penguinsin kykyjenetsijä. Hän tuli tunnetuksi Mario Lemieux'n vasempana laitahyökkääjäänä Penguinsin menestyneessä, Stanley Cupinkin kahdesti voittaneessa joukkueessa 1990-luvulla.
Hänen muita seurojaan NHL:ssä olivat Boston Bruins, Los Angeles Kings, New York Rangers ja Philadelphia Flyers.
Saavutuksia

NHL:n ykköstähtikentässä 1992 sekä kakkostähtikentässä 1991 ja 1993
Kliininen tutkimus

Kliininen tutkimus tarkoittaa terveydenhuollossa tieteellistä menetelmää käyttäen tehtävää terveyteen liittyvää tutkimusta. Tutkimus kohdistuu potilaisiin ja voi tähdätä esim. lääkkeen tai muun hoitomuodon tehon ja turvallisuuden osoittamiseen kokeellisesti. Kliinisiä tutkimuksia toteutetaan esimerkiksi kaksoissokkoasetelmalla, jolloin koehenkilö tai tutkimushenkilökunta ei tiedä onko yksilö saanut kokeiltavaa lääkettä vai vertailuryhmässä käytettävää lumelääkettä tai toista lääkettä.
Aiheesta muualla

Wendler, David: The Ethics of Clinical Research The Stanford Encyclopedia of Philosophy. The Metaphysics Research Lab. Stanford University. (englanniksi)
Brice Roger

Brice Roger (s. 9. elokuuta 1990 Bourg-Saint-Maurice) on ranskalainen alppihiihtäjä.
Alppihiihdon maailmancupissa Roger kilpaili ensimmäisen kerran Chamonix'n syöksylaskussa tammikuussa 2011 sijoittuen 54:nneksi. Ensimmäiset maailmancupin pisteensä hän saavutti Bormion syöksylaskussa joulukuussa 2011 sijoittuen 30:nneksi. Kymmenen parhaan joukkoon hän sijoittui maailmancupissa ensimmäisen kerran oltuaan kymmenes Val Gardenan syöksylaskussa joulukuussa 2012. Ensimmäisen palkintosijansa hän saavutti oltuaan kolmas Meribelin supersuurpujottelussa maaliskuussa 2015. Hän sijoittui kolmanneksi Kvitfjellin supersuurpujottelussa maaliskuussa 2018.
Schladmingin MM-kilpailuissa 2013 Roger sijoittui syöksylaskussa 15:nneksi, Vailin / Beaver Creekin MM-kilpailuissa 2015 supersuurpujottelussa 12:nneksi ja Sankt Moritzin MM-kilpailuissa 2017 syöksylaskussa kymmenenneksi. Pyeongchangin olympialaisissa 2018 hän oli syöksylaskussa kahdeksas. Åren MM-kilpailuissa 2019 hän sijoittui supersuurpujottelussa seitsemänneksi.
Kishō Yano

| Henkilötiedot |
| --- | --- | --- |
Syntymäaika: 5. huhtikuuta 1984 (ikä 40)
Syntymäpaikka: Shizuoka, Japani
Pelipaikka: Hyökkääjät
Seura
Seura: Nagoya Grampus
Pelinumero: 19
Seurat
| Vuodet | Seura | O (M) |
| 2003-2005 2006-2010 2010-2011 2012 2013- | Kashiwa Reysol Albirex Niigata Freiburg Albirex Niigata Nagoya Grampus |  |
Maajoukkue
| 2007-2010 | Japani | 19 (2) |
Kishō Yano (jap. 矢野 貴章, Yano Kishō, s. 5. huhtikuuta 1984 Hamamatsu Japani) on japanilainen jalkapalloilija. Yano pelaa keskikentällä oikeana laitapelaajana ja hänen nykyinen seuransa on Nagoya Grampus. Aiemmin hän on pelannut myös Albirex Niigatassa kahteen otteeseen (yhteensä 182 ottelua, 32 maalia) sekä Kashiwa Reysolin (39 ottelua, 4 maalia) ja SC Freiburgin (15 ottelua, 0 maalia) riveissä. Japanin jalkapallomaajoukkueessa 19 ottelua joissa viimeistellyt kaksi maalia. Hän oli mukana myös Japanin joukkueessa vuoden 2010 MM-kisoissa.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 2007 | 7 | 1 |
| 2008 | 5 | 0 |
| 2009 | 4 | 1 |
| 2010 | 3 | 0 |
| Yhteensä | 19 | 2 |
Aiheesta muualla

National Football Teams
Japan National Football Team Database
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kisho Yano
Japanin joukkue – Jalkapallon AM-kilpailut 2007
1 Kawaguchi |
2 Konno |
3 Komano |
5 Tsuboi |
6 Abe |
7 Endō |
8 Hanyū |
9 Yamagishi |
10 S. Nakamura |
11 Satō |
12 Maki |
13 Suzuki |
14 K. Nakamura |
15 Mizuno |
18 Narazaki |
19 Takahara |
20 Yano |
21 Kaji |
22 Nakazawa |
23 Kawashima |
24 Hashimoto |
28 Ōta |
29 Inoha |
Valmentaja Osim
Japanin joukkue – Jalkapallon MM-kilpailut 2010
1 Narazaki |
2 Abe |
3 Komano |
4 Tanaka |
5 Nagatomo |
6 Uchida |
7 Endō |
8 Matsui |
9 Okazaki |
10 S. Nakamura |
11 Tamada |
12 Yano |
13 Iwamasa |
14 K. Nakamura |
15 Konno |
16 Ōkubo |
17 Hasebe |
18 Honda |
19 Morimoto |
20 Inamoto |
21 Kawashima |
22 Nakazawa |
23 Kawaguchi |
Valmentaja Okada
Käännös suomeksi
Kishō Kurokawa

| Kishō Kurokawa> 黒川紀章 |
| --- | --- |

Henkilötiedot
Syntynyt: 1934 Nagoya
Kuollut: 12. lokakuuta 2007 Tokio
Arkkitehti
Muut nimet:  黒川 紀章
Koulutus:  Kioton yliopisto, Tokion yliopisto ja Tōkai Junior and Senior High School (käännä suomeksi)
Taidesuuntaus:  metabolismi
Merkittävät työt:  Ōita-stadion, Toyota-stadion, Kuala Lumpurin kansainvälinen lentoasema, Nakagin Capsule Tower (käännä suomeksi), Roppongi Prince Hotel (käännä suomeksi), Nagoya City Art Museum (käännä suomeksi), Hiroshima City Museum of Contemporary Art (käännä suomeksi) ja National Museum of Ethnology (käännä suomeksi)
Aiheesta muualla
www.kisho.co.jp
Tokion kansallisen taidekeskuksen kaareutuva lasiseinä
Kishō Kurokawa (jap. 黒川紀章, Kurokawa Kishō, 1934 Nagoya – 12. lokakuuta 2007, Tokio) oli merkittävä japanilainen arkkitehti ja arkkitehtuurin teoreetikko. Hänet muistetaan etenkin yhtenä 1960-luvun metabolismiliikkeen perustajajäsenistä.